အရေးသင်ခန်းစာ

မေးခွန်း: စာရေးရာတွင် အစီအစဉ်ကောင်း၏ သဘောလက္ခဏာ (၃) ရပ်ကို ဖော်ပြ၍ နှစ်သက်ရာတစ်ခုကို
ပုံစံသာဓကနှင့်တကွ ရှင်းပြပါ။
အဖြေ: စာရေးရာတွင် အစီအစဉ်ကောင်း၏ သဘောလက္ခဏာ (၃) ရပ်မှာ
(၁)စည်းလုံးညီညွတ်မှုသဘော
(၂) အဆက်အစပ် ပြေပြစ်မှုသဘော
(၃) အနေအထားမှန်ကန်မှုသဘော ... တို့ ဖြစ်ကြပါသည်။

(၁) စည်းလုံးညီညွတ်မှုသဘော
စည်းလုံးညီညွတ်မှုသဘောသည် “အစီအစဉ်ကောင်း” ၏ သဘောလက္ခဏာတစ်ရပ် ဖြစ်ပါသည်။
စာတစ်ပုဒ်တွင် စည်းလုံးညီညွတ်မှုရှိခြင်းဟူသည် ထိုစာ၏ရည်ရွယ်ချက်ပေါ်တွင် ပါဝင်သောအချက်အလက်အားလုံး
တစ်ပေါင်းတစည်း တစ်ညီတစ်ညွတ်တည်း ဝိုင်းဝန်းအထောက်အကူပြုနေခြင်းပင် ဖြစ်ပါသည်။ မြစ်ကြီး ၅ သွယ်၊
မြစ်ငယ် ၅၀၀ တို့သည် မဟာသမုဒ္ဒရာအတွင်းသို့သာ ပေါင်းစုံစီးဝင်သည်ဟူသော စကားကဲ့သို့ပင် ထိုစာတွင်
ပါဝင် သည့်အချက်အလက်အားလုံးက ရည်ရွယ်ချက်သို့ရောက်အောင် တစ်စည်းတစ်လုံးတည်း ပို့ပေးသည့်အတွက်
ထိုစာတွင် သဘောအမျိုးမျိုး ထွေပြားမနေဘဲ ပင်မသဘောတစ်မျိုးတည်းသာ စည်းစည်းလုံးလုံး ပေါ်လွင်နေတတ်ပါ
သည်။ အချုပ်ဆိုရလျှင် ညီညွတ်မှုရှိသောစာသည် မထွေပြားသောစာ၊ တစ်သမတ်တည်းရှိသော စာပင်ဖြစ်ပါသည်။
ထိုစာမျိုးတွင် စာရေးသူ၏ရည်ရွယ်ရင်းဖြစ်သော ပင်မသဘောတစ်ခုသည် ထင်းခနဲပေါ်လွင်နေပါသည်။ စာရေးသူ၏
ရည်တည်သောအနေအထား၊ အကြောင်းအရာအပေါ်ထားရှိသော အမြင်နှင့် ခံစားမှု၊ စကားအသုံးအနှုန်း၊ လေသံ
စသည့် အင်္ဂါရပ်အားလုံးသည်လည်း တစ်သမတ်တည်း၊ တစ်ညီတညွတ်တည်း ဖြစ်နေပါသည်။ ဝါကျတစ်ကြောင်း၊
စာတစ်ပိုဒ်မှ တစ်ပိုဒ်၊ စာတစ်အုပ်လုံးအထိ စည်းစည်းလုံးလုံး ရှိမြဲဖြစ်ပါသည်။ အောက်ပါစာပိုဒ်ကိုကြည့်လျှင်
သိနိုင်ပါသည်။
“နံနက်ခင်း ညနေခင်းတို့၌ ဆီလိမ်းခြင်းသည် ကြည်လင်သန့်ရှင်းစေတတ်၏၊ ဝစေတတ်၏၊ ပန်းတို့ဖြင့်
ထုံအပ်သော ဆီမွှေးနံ့သာဆီဖြူ၊ ကရမက် အစရှိသော ဆီမွှေးတို့ဖြင့် ကိုယ်လက်အင်္ဂါတို့ကို လိမ်းနယ်ခြင်းသည်


လေနာ၊ သလိပ်နာ၊ နှလုံးပန်းခြင်းတို့ကို ငြိမ်းစေတတ်၏။ အားကြီး၏။ ချမ်းသာ၏။ အထူးအားဖြင့် ဦးခေါင်း၊ နား၊
ခြေထောက်တို့၌ အမြဲလိမ်းနယ်အပ်၏။ ဦးခေါင်းဆံပင်တို့ကို ဆီမွှေးလိမ်းခြင်းသည် ဣန္ဒြေအလုံးစုံကို ပြည့်ဖြိုး
စေတတ်၏။ မျက်စိကြည်လင်၏၊ ဦးခေါင်း၌ ရောဂါမဖြစ်နိုင်၊ ဆံပင်များခြင်း၊ နူးညံ့ခြင်း၊ နက်ခြင်းတို့သည်
ဖြစ်ကုန်၏။”
စာတစ်ပိုဒ်လုံးတွင် ဆီလိမ်းခြင်း၏ အကျိုးကျေးဇူးများကိုသာ စူးစူးစိုက်စိုက် ဖော်ပြထားသည်ကို တွေ့နိုင်
ပါသည်။ ဆီလိမ်းရသည့် ကိုယ်အင်္ဂါအမျိုးမျိုး၊ အကျိုးတရားအမျိုးမျိုးကို ဖော်ပြသော်လည်း ဖော်ပြချက်အားလုံးသည်
ဆီလိမ်းခြင်းဖြင့် ရရှိသောအကျိုးတရားချည်း ဖြစ်သည့်အတွက် သဘောတစ်မျိုးတည်းကို ဆောင်နေပါသည်။
ထို့ကြောင့် စည်းလုံးညီညွတ်မှု ရှိပါသည်။ အကယ်၍ ထိုဆီလိမ်းခြင်းဖြင့် လေနာကို ပျောက်ကင်းစေနိုင်ကြောင်းနှင့်
ဆက်စပ်နေပြီး ထိုစာပိုဒ်ထဲမှာပင် ပနာအမျိုးမျိုးအကြောင်း၊ လေနာသည် မည်မျှဒုက္ခမပေးတတ်ကြောင်း စသည်တို့ကို
အကျယ်တဝင့် ရေးနေမည်ဆိုလျှင် မူလဦးတည်ထားသည့် "ဆီလိမ်းခြင်း၏အကျိုးများ" ဟူသော လမ်းကြောင်းမှ
ဘေးသို့ဖဲ့ထွက်သွားပြီး မူလအကြောင်းအရာ မျက်ခြည်ပြတ်သွားကာ စည်းလုံးညီညွတ်မှု ပျက်သွားပါလိမ့်မည်။
အောက်ပါစာပိုဒ်ကိုလည်း လေ့လာကြည့်နိုင်ပါသည်။
“ကစားစရာကို အကြောင်းပြု၍ ကဗေလေးများကို အဖိုးတန်သော သင်ခန်းစာအမျိုးမျိုး ပေးနိုင်ပေမည်။
ကစားစရာကို အသုံးပြုပြီးလျှင် သေသေသပ်သပ် သူ့နေရာနှင့်သူ ပြန်ထားတတ်အောင် သင်ပေးနိုင်၏။ ကိုယ်ပိုင်
ကစားစရာကို အခြားကလေးနှင့်အတူ သင့်သင့်မြတ်ဖြတ် ကစားလိုသောစိတ် ပေါ်ပေါက်လာအောင် သင်ပေးနိုင်၏။
သူများပိုင်သော ကစားစရာကို ငှား၍ကစားလျှင် ကောင်းမွန်စွာ ပြန်ပေးရမည်ဟူသော စိတ်ထားမျိုး ပေါ်ပေါက်လာ
အောင် သင်ပေးနိုင်၏။ အများပေါင်း၍ ကစားရမည့် အားကစားမျိုးတွင် တရားမျှတစွာ အပေးအယူသဘောဖြင့်
ကစားရမည်ဟူသော စည်းဖျဉ်းကိုလည်း ချပေးနိုင်၏။ ဟိုဘက်ဒီဘက် လူစုခွဲကစားကြရာ၌ မိမိတစ်ဦးတည်းအကျိုး
ကိုသာမကြည့်ဘဲ မိမိဘက်မှ လူတစ်စုလုံး၏အကျိုးအတွက် မိမိက အနာခံကာ ကစားရမည်ဟူသော ရည်ရွယ်ချက်
မျိုး ရှိနေစေရန်လည်း အားပေးသင့်သည်။”
အထက်ပါစာပိုဒ်တွင် ကလေးများကို ကစားစရာများ၊ ကစားစရာနည်းများဖြင့် သင်ခန်းစာပေးနိုင်ကြောင်း
အဓိကဖော်ပြထားခြင်း ဖြစ်သည်။ ဝါကျအားလုံးသည် အဓိကသဘောကို တစ်စည်းတစ်လုံးတည်း ဝိုင်းဝန်းထောက်ကူ
နေပါသည်။ ဤဧာပိုဒ်တွင်ပါဝင်သော ဝါကျ ၆ ခုလုံး၌ "ကား" ဟူသော သော့ချက်စကားလုံးများ ပါဝင်နေခြင်း
အားဖြင့် ထိုစကားလုံးများက စာပိုဒ်ကို စည်းလုံးသွားအောင် ဝိုင်းဝန်းထိန်းချုပ်ပေးရာ ရောက်နေပါသည်။ ထို့ပြင်
အရွယ်ပမာဏချင်းမကွာလှသော ဝါကျများကို တစ်ပြေးညီသုံးထားခြင်း၊ ဝါကျအဆုံးသတ်များတွင် "ပေးနိုင်မည်”
“သင်ပေးနိုင်၏” “သင်ပေးနိုင်၏” “ချပေးနိုင်၏” “အားပေးသင့်၏” ဟူ၍ ဆင်တူပုံစံဖြင့် အဆုံးသတ်
ထားခြင်းတို့ကြောင့် စာရေးသူ၏ ဧကားအသုံးအနှုန်းနှင့် လေသံသည်လည်း အမျိုးမျိုးမထွေပြားဘဲ တစ်သမတ်တည်း
ဖြစ်ကာ စည်းလုံးညီညွတ်မှုသဘောကို ဆောင်နေကြောင်း တွေ့နိုင်ပါသည်။